KTB ตั้งสำรองพุ่ง! ฉุดกำไรไตรมาส 2 ลดฮวบ 53% เหลือ 3.83 พันลบ.
KTB ตั้งสำรองพุ่ง! ฉุดกำไรไตรมาส 2 ลดฮวบ 53% เหลือ 3.83 พันลบ. ฟาก 6 เดือนแรกมีกำไร 1 หมื่นลบ. ลดลง 33% จากช่วงเดียวกันของปีก่อนมีกำไร 1.5 หมื่นลบ.
21 ก.ค. 2563

ธนาคารกรุงไทย จำกัด (มหาชน) หรือ KTB รายงานผลการดำเนินงานงวดไตรมาส 2/63 และงวดครึ่งแรกปี 2563 มีกำไรสุทธิ ดังนี้

ทั้งนี้ ผลประกอบการไตรมาส 2/2563 ธนาคารและบริษัทย่อยมีกำไรจากการดำเนินงานเท่ากับ 20,107 ล้านบาท เพิ่มขึ้นร้อยละ 21.8 จากไตรมาสเดียวกันของปีก่อน โดยมีรายได้ดอกเบี้ยสุทธิเพิ่มขึ้นจากการบริหารจัดการต้นทุนทางการเงินที่ดีและได้รับประโยชน์จากการประกาศลดเงินนำส่งธนาคารแห่งประเทศไทย ประกอบกับสินเชื่อที่ขยายตัวได้ดี
นอกจากนี้มีรายการพิเศษจากรายได้ดอกเบี้ยเงินให้สินเชื่อที่มาจากการได้รับเงินบางส่วนจากการขายทอดตลาดทรัพย์สินหลักประกันจำนอง จำนวน 3,524 ล้านบาท ซึ่งช่วยลดผลกระทบจากการปรับลดอัตราดอกเบี้ยนโยบาย และอัตราดอกเบี้ยเงินให้สินเชื่อลง
ประกอบกับรายได้จากการดำเนินการอื่นๆ ที่ขยายตัว จากกำไรจากการขายทรัพย์สินรอการขาย และมีค่าใช้จ่ายจากการดำเนินงานลดลง
ทั้งนี้ ธนาคารและบริษัทย่อยได้ตั้งสำรองผลขาดทุนด้านเครดิตที่คาดว่าจะเกิดขึ้น จำนวน 14,710 ล้านบาท ส่งผลให้กำไรสุทธิส่วนที่ เป็นของธนาคาร เท่ากับ 3,829 ล้านบาท ลดลงร้อยละ 53.1 จากไตรมาสเดียวกันของปีก่อน